## Zakon o izmjenama i dopunama Zakona o financiranju vodnoga gospodarstva

### NN 150/2005 (21.12.2005.), Zakon o izmjenama i dopunama Zakona o financiranju vodnoga gospodarstva

# HRVATSKI SABOR

**2902**

Na temelju članka 88. Ustava Republike Hrvatske,
donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O FINANCIRANJU VODNOGA GOSPODARSTVA

Proglašavam Zakon o izmjenama i dopunama Zakona
o financiranju vodnoga gospodarstva, kojega je Hrvatski sabor donio na sjednici
9. prosinca 2005. godine.

Broj: 01-081-05-3659/2

Zagreb, 15. prosinca 2005.

Predsjednik

Republike Hrvatske

**Stjepan Mesić**, v.
r.

## ZAKON

### O IZMJENAMA I DOPUNAMA ZAKONA O FINANCIRANJU VODNOGA GOSPODARSTVA

Članak 1.

U Zakonu o financiranju vodnoga gospodarstva
(»Narodne novine«, br. 107/95., 19/96. i 88/98.)
članak 2. mijenja se i glasi:

»Financiranje vodnoga gospodarstva zasniva se na
načelima:

1. Sredstva za financiranje vodnoga
gospodarstva, osiguravaju se iz vodnih naknada koju plaćaju korisnici vodnog
sustava odnosno onečišćivači voda te drugih sredstava određenih ovim Zakonom,

2. Sredstva vodnih naknada mogu se koristiti
samo za namjene određene ovim Zakonom,

3. Sredstva vodnih naknada koriste se solidarno
među svim korisnicima i prema prvenstvu u potrebama na području Republike
Hrvatske, na vodnom području odnosno na području županije, osim u slučaju kada
je ovim Zakonom drugačije određeno (melioracijski sustavi za navodnjavanje),

4. Voda ima svoju ekonomsku vrijednost koju čine
izdaci potrebni radi osiguranja njezine dostupnosti i zaštite te radi izgradnje
i održavanja vodnih sustava, i tu vrijednost cijena vode mora izraziti. Povrat
tih izdataka osigurava se jednim dijelom plaćanjem cijena vodnih usluga i
naknada na jedinicu vode prema propisima o komunalnom gospodarstvu, a drugim
dijelom plaćanjem naknada na jedinicu vode prema Zakonu o vodama i ovom Zakonu,

5. Sredstva naknade za korištenje voda i naknade
za zaštitu voda nepovratno se dodjeljuju isporučiteljima komunalnih usluga
opskrbe pitkom vodom, odvodnje i pročišćavanja otpadnih voda, radi sufinanciranja
ili financiranja gradnje vodnih građevina za korištenje odnosno zaštitu voda.
Korisnici usluga ne mogu biti dodatno opterećeni (kroz cijenu usluge ili na dr. načine) troškovima gradnje tih građevina u opsegu u
kojem su isti financirani sredstvima iz ove točke,

6. Sredstva naknade za zaštitu voda mogu se
dodijeliti i osobama koje ispuštaju tehnološke otpadne vode, radi
sufinanciranja ili financiranja izgradnje vodnih građevina za pročišćavanje
tehnoloških otpadnih voda, kao i osobama koje ispuštaju sanitarne otpadne vode,
a koje se ne mogu priključiti na sustav javne odvodnje, radi sufinanciranja ili
financiranja gradnje vodnih građevina za pročišćavanje sanitarnih otpadnih
voda. Ako su te građevine u vlasništvu Republike Hrvatske, ili u vlasništvu
pravnih osoba kojima je osnivač ili pretežiti udjeličar
ili dioničar Republika Hrvatska, sredstva se dodjeljuju nepovratno pod uvjetom
iz točke 5. ovoga članka, a ako nisu, dodjeljuju se kao krediti.«

Članak 2.

U članku 3. točki 1. podtočki
1.1. riječi: »vodnogospodarskih osnova i planova«
zamjenjuju se riječima: »nacrta Strategije uprav­ljanja
vodama, planova upravljanja vodnim područjem i Plana uprav­ljanja
vodama«.

U podtočki 1.2.
riječi: »vodnog informatičkog sustava i vodne do­kumentacije«
zamjenjuju se riječima: »Informacijskog sustava vo­da«.

U podtočki 1.3.
riječi: »poslovi u vezi s davanjem koncesija« zamjenjuju se riječima: »nadzor
nad koncesijama izdanim«.

U podtočki 1.6. riječ:
»izračunavanja« zamjenjuje se riječju: »izvršavanja«.

U točki 5. iza riječi: »sustava« dodaju se
riječi: »u vlasništvu županija,«.

Podtočka 5.3. briše se.

Članak 3.

U članku 4. stavku 1. točka 2. mijenja se i
glasi:

»2. vodne naknade,«.

Točke 3., 4. i 5. brišu se.

Dosadašnja točka 6., koja postaje točka 3., mijenja
se i glasi:

»3. proračuni jedinica područne (regionalne)
samouprave i jedinica lokalne samouprave,«.

Dosadašnja točka 7. postaje točka 4.

Stavci 2. i 3. mijenjaju se i glase:

»Vodne naknade iz stavka 1. točke 2. ovoga
članka su:

1. vodni doprinos,

2. naknada za korištenje voda,

3. naknada za zaštitu voda,

4. naknada za vađenje pijeska i šljunka,

5. naknada za uređenje voda,

6. naknada za melioracijsku odvodnju, i

7. naknada za melioracijsko navodnjavanje.

Vodne naknade su javna davanja.«

Iza stavka 3. dodaju se stavci 4., 5., 6. i 7.
koji glase:

»Obračun i naplata vodnih naknada iz stavka 2.
točke 1. do 5. ovoga članka u interesu je Republike Hrvatske.

Obračun i naplata vodnih naknada iz stavka 2.
točke 6. i 7. ovoga članka u interesu je županije.

Vodne naknade iz stavka 2. točke 1. do 5. ovoga
članka prihod su Hrvatskih voda.

Vodne naknade iz stavka 2. točke 6. i 7. ovoga
članka prihod su proračuna županije.«

Članak 4.

Članak 5. mijenja se i glasi:

»Sredstva državnog proračuna koriste se za financiranje
namjena iz članka 3. točke 2. podtočke 2.3 ovoga
Zakona.

Potrebna sredstva državnog proračuna za namjene
iz stavka 1. ovoga članka utvrđuju se na temelju programa građenja
regulacijskih i zaštitnih vodnih građevina.«

Članak 5.

U glavi II. iza članka 5. dodaje se novo
poglavlje 2. koje glasi: »2. Vodni doprinos« i članci 5.a i 5.b koji glase:

»Članak 5.a

Vodni doprinos plaća se na gradnju građevina.

Obveznik vodnoga doprinosa je investitor u
smislu propisa o gradnji.

Članak 5.b

Osnovica za plaćanje vodnoga doprinosa prostorni
je metar (m3):

– stvarnog obujma nove građevine, koja nije
građevina iz alineje 2. ili 3. ovoga članka, odnosno

– razlike između stvarnog obujma građevine koja
se uklanja radi gradnje nove građevine i stvarnog obujma nove građevine,
odnosno

– razlike između stvarnog obujma postojeće
građevine koja se dograđuje ili nadograđuje i stvarnog obujma dograđene ili
izgrađene nove građevine.

Osnovica za plaćanje vodnoga doprinosa za
prometnice i druge otvorene građevine, četvorni je metar (m2)
tlocrtne površine.

Osnovica za plaćanje vodnoga doprinosa za produktovode i druge vodove koji su građevine, dužni je
metar (m).«

U glavi II. dosadašnja poglavlja 2., 3. i 4.
postaju poglavlja 3., 4. i 5.

Članak 6.

Članak 8. mijenja se i glasi:

»Visinu vodnoga doprinosa određuje Vlada
Republike Hrvatske uredbom.

Sredstva vodnoga doprinosa koriste se na
državnom području Republike Hrvatske.

Sredstva vodnoga doprinosa koriste se za
financiranje namjena iz članka 3. točke 1. i točke 2. podtočke
2.1. i 2.2. ovoga Zakona.

Sredstva vodnoga doprinosa, iznimno od stavka 3.
ovoga članka, mogu se koristiti i za gradnju regulacijsko-zaštitnih vodnih
građevina iz članka 3. točke 2. podtočke 2.3. ovoga
Zakona čija gradnja uslijed štetnoga djelovanja voda ne trpi odgodu.«

Članak 7.

U članku 9. stavak 3. briše se.

Članak 8.

U članku 12. stavku 1. riječ: »(tarifa)« briše
se.

Stavak 2. mijenja se i glasi:

»Odluka iz stavka 1. ovoga članka objavljuje se
u »Narodnim novinama«.«

Stavak 3. briše se.

Članak 9.

U članku 13. stavku 1. riječi: »za onečišćavanje
i zagađivanje voda« zamjenjuju se riječima: »zbog onečišćenja voda«.

Članak 10.

U članku 14. stavci 1. i 2. mijenjaju se i
glase:

»Naknadu za zaštitu voda plaćaju pravne i
fizičke osobe:

– koje ispuštaju otpadne vode,

– koje stavljaju u promet ili za vlastite
potrebe uvoze mineralna gnojiva i sredstva za zaštitu bilja.

Naknada za zaštitu voda iz stavka 1. podstavka
1. ovoga članka plaća se prema količini ispuštene otpadne vode, te stupnju
onečišćenja ispuštene otpadne vode i/ili porastu temperature ispuštene vode
iznad propisanih graničnih vrijednosti.«

Iza stavka 2. dodaje se novi stavak 3. koji
glasi:

»Naknada za zaštitu voda iz stavka 1. podstavka
2. ovoga članka plaća se prema količini mineralnih gnojiva i/ili sredstava za
zaštitu bilja koja se stavlja u promet odnosno uvozi za vlastite potrebe.«

Iza dosadašnjeg stavka 3., koji postaje stavak
4., dodaje se stavak 5. koji glasi:

»Odluka iz stavka 4. ovoga članka objavljuje se
u »Narodnim novinama«.«

Dosadašnji stavak 4. postaje stavak 6.

Članak 11.

U članku 16. stavku 3. iza riječi: »vodama«
briše se zarez, a riječi: »koje se koriste za građenje i održavanje vodotoka i
vodnih građevina« zamjenjuju se riječima: »iz članka 53.a Zakona o vodama«.

Članak 12.

U glavi II. ispred članka 17. dosadašnje
poglavlje 5., koje postaje poglavlje 6., mijenja se i glasi: »6. Naknada za
uređenje voda«.

Članak 17. mijenja se i glasi:

»Naknadu za uređenje voda plaćaju vlasnici ili
drugi nositelji ovlasti korištenja i/ili upravljanja nekretninama iz članka 18.
ovoga Zakona.

Drugi nositelji ovlasti korištenja i/ili
upravljanja iz stavka 1. ovoga članka jesu osobe ili organizacije ili tijela
pravne osobe koje na temelju zakona, podzakonskoga
akta, ugovora ili na temelju akta nadležnog tijela, koriste i/ili upravljaju
nekretninama.

Sredstva naknade za uređenje voda koriste se za
financiranje namjena iz članka 3. točke 1. i točke 2. podtočke
2.1. i 2.2. ovoga Zakona te za financiranje namjena iz članka 3. točke 5. podtočke 5.1. i 5.2. ovoga Zakona na osnovnim građevinama
melioracijske odvodnje.

Na korištenje sredstava naknade za uređenje voda
primjenjuje se i odredba članka 8. stavka 4. ovoga Zakona.

Naknada za uređenje voda koristi se na vodnom
području na kojem je ostvarena.«

Članak 13.

Članak 18. mijenja se i glasi:

»Naknada za uređenje voda plaća se na:

1. poslovni prostor koji je namijenjen
obavljanju gospodarskih i drugih djelatnosti, uključujući djelatnosti
neprofitnih osoba, te tijela Republike Hrvatske, jedinica područne (regionalne)
samouprave i jedinica lokalne samouprave,

2. stambeni prostor, uključujući kuće za odmor i
garažni prostor,

3. izgrađeno građevinsko zemljište,

4. neizgrađeno građevinsko zemljište,

5. objekte komunalne infrastrukture, na športske
objekte i druge nekretnine u javnoj uporabi (parkovi, tržnice, kupališta i dr.),

6. zemljište pod prometnicama (cestama,
željeznicom, lukama, pristaništima, zračnim lukama i dr.),
te pod dalekovodima i produk­tovodima,

7. šume i šumsko zemljište, i

8. zemljište koje pripada pomorskom dobru na
koje je izdana koncesija.

Izgrađeno građevinsko zemljište, u smislu ovoga
Zakona, je zemljište koje se nalazi unutar granice građevinskog područja
naselja, a na kojem su, u skladu s prostornim planom, izgrađene građevine.

Neizgrađeno građevinsko zemljište, u smislu
ovoga Zakona, je zemljište iz stavka 2. ovoga članka na kojemu nije izgrađena
građe­vina, kao i zemljište na kojem se nalaze ostaci nekadašnje građevine.«

Članak 14.

Članak 19. mijenja se i glasi:

»Naknada za uređenje voda ne plaća se na
površinu zemljišta ispod građevina i privremenih objekata na koje se plaća
naknada za uređenje voda iz članka 18. ovoga Zakona.«

Članak 15.

Članak 20. mijenja se i glasi:

»Osnovica za obračun naknade za uređenje voda
četvorni je metar (m2) predmetne nekretnine.«

Članak 16.

Članak 21. mijenja se i glasi:

»Visinu naknade za uređenje voda određuje Vlada
Republike Hrvatske uredbom.

Uredbom iz stavka 1. ovoga članka mogu se
urediti izuzeća od plaćanja, oslobođenja i olakšice, a propisom iz članka 44.
ovoga Zakona propisat će se postupak za njihovo ostvarenje.«

Članak 17.

U glavi II. ispred članka 22. dodaje se
poglavlje 7. koje glasi: »7. Naknada za melioracijsku odvodnju«.

Članak 22. mijenja se i glasi:

»Naknadu za melioracijsku odvodnju plaćaju
vlasnici poljoprivrednoga zemljišta na području županije u kojoj je izgrađen
melioracijski sustav odvodnje u njezinom vlasništvu, ili drugi nositelji
ovlasti korištenja i/ili upravljanja iz članka 17. stavka 2. ovoga Zakona, nad
poljoprivrednim zemljištem.

Sredstva naknade za melioracijsku odvodnju
koriste se za financiranje namjena iz članka 3. točke 5. podtočke
5.1. i 5.2. ovoga Zakona na građevinama detaljne melioracijske odvodnje.

Naknada za melioracijsku odvodnju koristi se na
području županije na kojem je ostvarena.«

Članak 18.

Članak 23. mijenja se i glasi:

»Osnovica za obračun naknade za melioracijsku
odvodnju je jedinica površine (hektar, četvorni metar) predmetne nekretnine.

Odlukom iz članka 24. ovoga Zakona može se
propisati da je osnovica za obračun vodne naknade jedinica površine
(hektar/četvorni metar) i katastarska kultura ili jedinica površine
(hektar/četvorni metar), katastarska kultura i katastarska klasa.«

Članak 19.

Članak 24. mijenja se i glasi:

»Visinu naknade za melioracijsku odvodnju
određuje županijska skupština.

Propisom iz stavka 1. ovoga članka mogu se
urediti izuzeća od plaćanja, oslobođenja i olakšice te postupak za njihovo
ostvarenje.«

Članak 20.

U glavi II. ispred članka 25. dodaje se poglavlje
8. koje glasi: »8. Naknada za melioracijsko navodnjavanje«.

Članak 25. mijenja se i glasi:

»Županija u čijem je vlasništvu izgrađen
melioracijski sustav za navodnjavanje ovlaštena je propisati obvezu plaćanja
naknade za melioracijsko navodnjavanje.

Naknadu za melioracijsko navodnjavanje plaćaju
obveznici naknade za melioracijsku odvodnju iz članka 22. stavka 1. ovoga
Zakona koji koriste melioracijski sustav iz stavka 1. ovoga članka.

Sredstva naknade za melioracijsko navodnjavanje
koriste se za financiranje namjena iz članka 3. točke 5. podtočke
5.1. i 5.2. ovoga Zakona na građevinama za melioracijsko navodnjavanje u
vlasništvu županije.

Naknada za melioracijsko navodnjavanje koristi
se na području županije na kojem je ostvarena.«

Članak 21.

U glavi II. ispred članka 26. naziv poglavlja 6.
koji glasi: »6. Sredstva proračuna« briše se.

Članak 26. mijenja se i glasi:

»Odredbe članka 23. i 24. ovoga Zakona
primjenjuju se i na naknadu za melioracijsko navodnjavanje.«

Članak 22.

U glavi II. ispred članka 27. dodaje se
poglavlje 9. koje glasi: »9. Proračuni jedinica područne (regionalne)
samouprave i jedinica lokalne samouprave«.

Članak 27. mijenja se i glasi:

»Jedinice područne (regionalne) samouprave i
jedinice lokalne samouprave ovlaštene su sufinancirati i/ili financirati
građenje i/ili tehničko-gospodarsko održavanje regulacijsko-zaštitnih vodnih
građevina i građevina osnovne melioracijske odvodnje.

Sredstva iz stavka 1. ovoga članka doznačuju se
Hrvatskim vodama na način i u rokovima koje sporazumno utvrđuju Hrvatske vode i
ulagač.«

Članak 23.

Članak 28. briše se.

Članak 24.

U glavi II. ispred članka 29. dosadašnje
poglavlje 7. postaje poglavlje 10.

U članku 29. stavak 3. briše se.

Članak 25.

Iza članka 29. u glavi III. dodaje se novo
poglavlje 1. koje glasi: »1. Obračun i plaćanje vodnoga doprinosa« i članak
29.a koji glasi:

»Članak 29.a

Obračun i naplatu vodnoga doprinosa obavljaju
Hrvatske vode.

Iznos vodnoga doprinosa koji plaća pojedini
obveznik utvrđuje se rješenjem Hrvatskih voda.

Odredbe Zakona o gradnji kojima se uređuje
obveza plaćanja komunalnog doprinosa prije izdavanja građevinske dozvole,
primjenjuju se i na plaćanje vodnoga doprinosa.«

U glavi III. dosadašnja poglavlja 1., 2. i 3.
postaju poglavlja 2., 3. i 4.

Članak 26.

U članku 31. stavak 1. briše se.

Dosadašnji stavak 2. postaje stavak 1.

Dosadašnji stavci 3. i 4., koji postaju stavci
2. i 3., mijenjaju se i glase:

»Naknadu za korištenje voda od pravnih i
fizičkih osoba pri­klju­čenih
na javni vodoopskrbni sustav obračunavaju i naplaćuju isporučitelji komunalne
usluge opskrbe pitkom vodom. Naplaćene iznose naknade, isporučitelji komunalne
usluge doznačuju Hrvatskim vodama u rokovima i na način određen propisom iz
članka 44. ovoga Zakona.

Iznos naknade za korištenje voda, koju plaća
pojedini obveznik, utvrđuje se rješenjem Hrvatskih voda, kada one obračunavaju nak­nadu za korištenje voda odnosno računom isporučitelja
komunalne usluge kada on obračunava naknadu za korištenje voda.«

Iza stavka 3. dodaje se stavak 4. koji glasi:

»Za poslove iz stavka 2. ovoga članka
isporučitelju komunalne usluge pripada naknada u visini od 5% naplaćene naknade
za korištenje voda.«

Članak 27.

U članku 32. stavak 1. mijenja se i glasi:

»Pravne, odnosno fizičke osobe korisnici vodne snage
za proizvodnju električne energije samostalno tj. bez
izdavanja posebnoga rješenja ili drugoga pravnoga akta obračunavaju i plaćaju
naknadu za korištenje voda prema ukupno proizvedenoj količini električne
energije izraženoj u kWh u proteklom mjesecu, u rokovima određenim propisom iz
članka 44. ovoga Zakona, a po konačnom obračunu naknade za korištenje voda, u
rokovima određenim rješenjem iz stavka 2. ovoga članka.«

Iza stavka 2. dodaju se stavci 3. i 4. koji
glase:

»Pravne, odnosno fizičke osobe korisnici vodne
snage, osim korisnika iz stavka 1. ovoga članka, plaćaju naknadu za korištenje
voda prema snazi postrojenja u kW, u rokovima određenim rješenjem iz stavka 4.
ovoga članka.

Iznos naknade za korištenje voda za obveznike iz
stavka 3. ovoga članka utvrđuje se rješenjem Hrvatskih voda.«

Članak 28.

Članak 33. mijenja se i glasi:

»Naknadu za zaštitu voda od osoba koje ispuštaju
tehnološke otpadne vode te od osoba koje ispuštaju sanitarne i druge otpadne
vode, a koje ne koriste javni vodoopskrbni sustav, obračunavaju i naplaćuju
Hrvatske vode.

Naknadu za zaštitu voda od osoba koje koriste
javni vodoopskrb­ni sustav i ispuštaju sanitarne i
druge otpadne vode, osim osoba iz stavka 1. ovoga članka, obračunavaju i
naplaćuju isporučitelji komunalne usluge opskrbe pitkom vodom. Naplaćene iznose
naknade, isporučitelji komunalne usluge doznačuju Hrvatskim vodama u rokovima i
na način određen propisom iz članka 44. ovoga Zakona.

Iznos naknade za zaštitu voda koju plaća
pojedini obveznik utvrđuje se: rješenjem Hrvatskih voda kada one obračunavaju nak­nadu, odnosno računom isporučitelja komunalne usluge
kada on obračunava naknadu.

Za poslove iz stavka 2. ovoga članka
isporučitelju komunalne usluge pripada naknada u visini od 5% naplaćene naknade
za zaštitu voda.«

Članak 29.

U glavi III. ispred članka 35. dosadašnje
poglavlje 4., koje postaje poglavlje 5., mijenja se i glasi: »5. Obračun i
plaćanje naknade za uređenje voda«.

Članak 35. mijenja se i glasi:

»Iznos naknade za uređenje voda utvrđuje se
rješenjem Hrvatskih voda.

Rješenje o obračunu naknade za uređenje voda za
nekretnine za koje se naknada naplaćuje prema članku 36. stavku 1. podstavku 1.
ovoga Zakona, donosi se prema podacima na temelju kojih se obračunava komunalna
naknada. Pripremu podataka za prethodni izračun naknade, prethodni izračun
naknade za uređenje voda, pripremu rješenja iz ovoga stavka te dostavu tih
rješenja obveznicima, obavlja jedinica lokalne samouprave ili pravna osoba iz
članka 36. stavka 1. podstavka 1. ovoga Zakona.

Rješenje o obračunu naknade za uređenje voda za
nekretnine iz članka 36. stavka 1. podstavka 2. i stavka 2. ovoga Zakona donosi
se prema podacima iz očevidnika naknade za uređenje voda.«

Članak 30.

Članak 36. mijenja se i glasi:

»Naplatu naknade za uređenje voda obavljaju:

– za nekretnine iz članka 18. ovoga Zakona na
koje se naplaćuje komunalna naknada – jedinice lokalne samouprave odnosno
pravne osobe kojima jedinica lokalne samouprave povjeri obračun i naplatu
komunalne naknade,

– za nekretnine iz članka 18. ovoga Zakona na
koje se ne naplaćuje komunalna naknada – Hrvatske vode.

Iznimno od stavka 1. podstavka 1. ovoga članka,
Hrvatske vode izravno naplaćuju naknadu za uređenje voda na nekretnine iz
članka 18. točke 6. ovoga Zakona.«

Članak 31.

Članak 37. mijenja se i glasi:

»Jedinica lokalne samouprave, odnosno pravna
osoba iz članka 36. stavka 1. podstavka 1. ovoga Zakona naplaćuje naknadu za
uređenje voda putem uplatnica komunalne naknade, na kojima zasebno iskazuje
iznos naknade za uređenje voda.

Jedinica lokalne samouprave, odnosno pravna
osoba iz članka 36. stavka 1. podstavka 1. ovoga Zakona doznačuje naplaćene
iznose naknade za uređenje voda jednom tjedno na uplatne račune Hrvatskih voda.

Jedinici lokalne samouprave, odnosno pravnoj
osobi iz članka 36. stavka 1. podstavka 1. ovoga Zakona za poslove naplate
pripada naknada od 5% na iznos Hrvatskim vodama uplaćene naknade za uređenje
voda.«

Članak 32.

Članak 38. mijenja se i glasi:

»Hrvatske vode dužne su voditi očevidnik naknade
za uređenje voda, za nekretnine i obveznike iz članka 36. stavka 1. podstavka
2. i stavka 2. ovoga Zakona.

Očevidnik naknade za uređenje voda javna je
knjiga.

Propisom iz članka 44. ovoga Zakona uredit će se
podaci koji se vode u očevidniku, način njihovoga uspostavljanja i izmjene,
ishođenje izvadaka iz očevidnika te druga pitanja od značaja za vođenje
očevidnika.

U svrhu uspostave i izmjene podataka u
očevidniku naknade za uređenje voda, tijela odnosno osobe koje vode katastar i
očevidnik komunalne naknade dužne su, bez naknade i u prikladnom obliku,
dostaviti Hrvatskim vodama sve podatke koji su nužni za vođenje očevidnika, do
15. veljače svake godine ili do isteka duljeg roka koji odrede Hrvatske vode.

Izmjena podataka u očevidniku može se izvršiti
na temelju dokaza sukladno Zakonu o općem upravnom postupku.«

Članak 33.

Iza članka 38. dodaju se članci 38.a i 38.b koji
glase:

»Članak 38.a

Jedinica lokalne samouprave dužna je Hrvatskim
vodama nak­naditi umanjeni
prihod naknade za uređenje voda, ako ona ili prav­na osoba iz članka 36. stavka
1. podstavka 1. ovoga Zakona, ne postupi po odredbi članka 35. stavka 2. i/ili
članka 36. stavka 1. podstavka 1. i/ili članka 37. stavka 1. i 2. i/ili članka
41. stavka 2. ovoga Zakona. Osnovica te naknade je obračunati iznos naknade za
uređenje voda umanjen za postotak nenaplaćene komunalne naknade u istom
razdoblju.

Članak 38.b

Propisom iz članka 21. stavka 1. ovoga Zakona
može se odrediti da se manje jedinice lokalne samouprave koje nisu sposobne
ustrojiti naplatu naknade za uređenje voda, izuzmu od obveza iz članka 35.
stavka 2. i/ili članka 36. stavka 1. podstavka 1. i/ili članka 37. stavka 1. i
2. i/ili članka 41. stavka 2. ovoga Zakona. Istim propisom uredit će se
postupak izuzeća.

U slučaju iz stavka 1. ovoga članka, naplatu
naknade za uređenje voda obavljaju Hrvatske vode.

Jedinice lokalne samouprave koje su izuzete od
obveza iz stavka 1. ovoga članka dužne su Hrvatskim vodama dostavljati podatke
na temelju kojih se obračunava komunalna naknada i to najkasnije do isteka
veljače za prethodnu godinu.«

Članak 34.

U glavi III. iza članka 38.b dodaje se poglavlje
6. koje glasi: »6. Obračun i plaćanje naknade za melioracijsku odvodnju« i
članci 38.c, 38.d, 38.e, 38.f, 38.g koji glase:

»Članak 38.c

Obračun i naplatu naknade za melioracijsku
odvodnju obavlja županija.

Članak 38.d

Županija je dužna voditi očevidnik naknade za
melioracijsku odvodnju.

Očevidnik naknade za melioracijsku odvodnju
javna je knjiga.

Propisom iz članka 44. ovoga Zakona uredit će se
podaci koji se vode u očevidniku, način njihovoga uspostavljanja i izmjene,
izdavanja izvadaka iz očevidnika te druga pitanja od značaja za vođenje
očevidnika.

U svrhu uspostave i izmjene podataka u
očevidniku naknade za melioracijsku odvodnju tijela odnosno osobe koje vode
katastar dužne su, bez naknade i u prikladnom obliku, dostaviti županiji sve
podatke koji su nužni za vođenje očevidnika, do 15. veljače svake godine ili do
isteka duljeg roka koji odredi županija.

Izmjena podataka u očevidniku može se izvršiti
na temelju dokaza sukladno Zakonu o općem upravnom postupku.

Članak 38.e

Iznos naknade za melioracijsku odvodnju utvrđuje
se rješenjem županije.

Rješenje se izdaje na temelju podataka iz
očevidnika naknade za melioracijsku odvodnju.

Članak 38.f

Županija je ovlaštena povjeriti poslove iz
članaka 38.c, 38.d i 38.e ovoga Zakona tijelima ili osobama koje ispunjavaju
uvjete za vođenje upravnih postupaka.

Dio poslova iz članaka 38.d i 38.e ovoga Zakona,
osim vođenja upravnoga postupka, županija može povjeriti i osobama koje ne
ispunjavaju uvjete za vođenje upravnih postupaka.

Članak 38.g

Dužnici naknade za melioracijsku odvodnju ne
mogu ostvariti prava na poticaje od države i županije, koji se isplaćuju na
temelju posebnih propisa, u visini svoga duga.

Tijelo Republike Hrvatske, područne (regionalne)
ili lokalne samouprave odnosno pravna osoba koja na temelju posebnih propisa
isplaćuje poticaje dužno je osobama iz stavka 1. ovoga članka uskratiti njihovu
isplatu u visini duga, te uskraćeni iznos uplatiti u korist proračuna županije.

Način dostave podataka o obveznicima i dugu te
postupanje tijela ili osobe iz stavka 2. ovoga članka u slučajevima iz stavka
1. i 2. ovoga članka propisat će ministar nadležan za vodno gospodarstvo.«

Članak 35.

U glavi III. ispred članka 38.h dodaje se
poglavlje 7. pod koje glasi: »7. Obračun i plaćanje naknade za melioracijsko
navodnjavanje« i članak 38.h koji glasi:

»Članak 38.h

Odredbe članka 38.c., 38.d., 38.e., 38.f. i
38.g. ovoga Zakona primjenjuju se na obračun i plaćanje naknade za
melioracijsko navodnjavanje.«

Članak 36.

U glavi III. ispred članka 39. dosadašnje
poglavlje 5. postaje poglavlje 8.

Članak 39. mijenja se i glasi:

»Na postupak donošenja rješenja iz članka 31. stavka
3., članka 32. stavka 2. i 4., članka 33. stavka 3., članka 34. stavka 1.,
članka 35. stavka 1., članka 38.e stavka 1. i članka 38.h ovoga Zakona (u
daljnjem tekstu: rješenja o obračunu), kao i na postupke po redovnim i
izvanrednim pravnim lijekovima protiv tih rješenja primjenjuju se odredbe
Zakona o općem upravnom postupku, osim gdje je ovim Zakonom drukčije određeno.

Protiv rješenja o obračunu dopuštena je žalba
ministarstvu nadležnom za vodno gospodarstvo u roku od osam dana od dana
primitka rješenja.

Žalba protiv rješenja o obračunu iz članka 35.
stavka 1., članka 38.e stavka 1. i članka 38.h ovoga Zakona ne odgađa izvršenje
rješe­nja, no žalbeno
tijelo može odlučiti da se izvršenje odgodi, ako bi izvr­šenjem nastala nenadoknadiva šteta obvezniku.«

Članak 37.

Članak 40. mijenja se i glasi:

»Ovrhu na novčanim sredstvima na računima
dužnika i tražbinama dužnika prema njihovim dužnicima, radi naplate vodnih nak­nada, za koje rješenja o obračunu donose Hrvatske vode,
provode Hrvatske vode sukladno Općem poreznom zakonu.

Iznimno od stavka 1. ovoga članka ovrha na
drugim predmetima ovrhe provodi se sukladno Ovršnom zakonu.

U postupcima ovrhe iz stavka 1. ovoga članka,
Hrvatske vode imaju pravni položaj ovrhovoditelja i poreznoga tijela.

Ovršne isprave na temelju kojih se provodi ovrha
iz stavka 1. i 2. ovoga članka, su rješenja iz članka 39. stavka 1. ovoga
Zakona koja donose Hrvatske vode.«

Članak 38.

Iza članka 40. dodaje se članak 40.a koji glasi:

»Članak 40.a

Ovrhu na novčanim sredstvima na računima dužnika
i tražbinama dužnika prema njihovim dužnicima, radi naplate naknade za
melioracijsku odvodnju i naknade za melioracijsko navodnjavanje provodi
županija sukladno Općem poreznom zakonu.

Iznimno od stavka 1. ovoga članka ovrha na drugim
predmetima ovrhe provodi se sukladno Ovršnom zakonu.

U postupcima ovrhe iz stavka 1. ovoga članka
županija ima pravni položaj ovrhovoditelja i poreznoga tijela.

Ovršne isprave na temelju kojih se provodi ovrha
iz stavka 1. i 2. ovoga članka, su rješenja iz članka 38.e stavka 1. i članka
38.h ovoga Zakona.«

Članak 39.

Članak 41. mijenja se i glasi:

»Ovrhu radi naplate naknade za korištenje voda i
naknade za zaštitu voda koje obračunavaju i naplaćuju osobe iz članka 31.
stavka 2. i članka 33. stavka 2. ovoga Zakona, pokreću te osobe kao
ovrhovoditelji, prema propisima koji se primjenjuju na ovrhu cijene komunalne
usluge uz koju se te naknade naplaćuju.

Ovrhu radi naplate naknade za uređenje voda koju
naplaćuju jedinice lokalne samouprave odnosno pravne osobe iz članka 36. stavka
1. podstavka 1. ovoga Zakona, provode te osobe prema propisima o ovrsi
komunalne naknade.«

Članak 40.

Članak 42. mijenja se i glasi:

»Na zastaru obračuna i naplate vodnih naknada,
osim naknada iz stavka 2. ovoga članka, primjenjuje se Opći porezni zakon.

Na zastaru obračuna i naplate naknade za
korištenje voda i naknade za zaštitu voda iz članka 41. stavka 1. ovoga Zakona
primjenjuje se propis o zastari obračuna i naplate cijene komunalne usluge uz
koju se te naknade naplaćuju.«

Članak 41.

Članak 43. mijenja se i glasi:

»Na nepravodobno uplaćene iznose vodnih naknada
plaća se zatezna kamata iz Zakona o kamatama.«

Članak 42.

Članak 44. mijenja se i glasi:

»Bliže propise o obračunu i naplati vodnih
naknada, a osobito o obveznicima, osnovici, obračunskim razdobljima, sadržaju
rješenja o obračunu, rokovima plaćanja, dostavljanju podataka iz očevidnika
propisanih Zakonom o vodama, provođenju nadzora nad obračunom i plaćanjem
naknada te o drugim pitanjima na koja upućuje ovaj Zakon donosi ministar
nadležan za vodno gospodarstvo.«

Članak 43.

Članak 45. mijenja se i glasi:

»Nadzor provedbe ovoga Zakona i propisa
donesenih na temelju njega obavljaju vodopravni inspektori te službenici
ministarstva nadležnog za vodno gospodarstvo koje na to ovlasti ministar
nadležan za vodno gospodarstvo.

U provođenju nadzora ovlaštenici iz stavka 1.
ovoga članka imaju pravo pregledavati poslovne knjige i poslovne prostore obvez­nika vodnih naknada i
Hrvatskih voda.

Osobe nad kojima se provodi nadzor dužne su
ovlaštenicima iz stavka 1. ovoga članka omogućiti pregled poslovnih knjiga i
poslovnih prostora.

Ako ovlaštenici iz stavka 1. ovoga članka u
provođenju nadzora utvrde da su povrijeđene odredbe ovoga Zakona ili propisa
donesenog na osnovi njega, zapisnikom će utvrditi povrede, a ovlašteni su
donijeti rješenje mjere i rok za njihovo otklanjanje i pokrenuti prekršajni
postupak.

Nadzor provedbe ovoga Zakona nad osobama iz
članka 31. stavka 2., članka 33. stavka 2. i članka 36. stavka 1. podstavka 1.
ovoga Zakona obavljaju Hrvatske vode. U provedbi nadzora iz ovoga stavka
ovlašteni zaposlenici Hrvatskih voda imaju, u odnosu na osobe iz ovoga stavka,
ovlasti iz stavka 2., 3. i 4. ovoga članka.

Hrvatske vode su ovlaštene protiv osoba iz članka
31. stavka 2., članka 33. stavka 2. i članka 36. stavka 1. podstavka 1. ovoga
Zakona donijeti, sukladno Općem poreznom zakonu, rješenje o ovrsi neplaćenih
iznosa vodnih naknada, na temelju vjerodostojne isprave. Vjerodostojna isprava
je knjigovodstveni izlist stanja duga potpisan od
ovlaštene osobe Hrvatskih voda.«

Članak 44.

Članak 46. mijenja se i glasi:

»Financijska policija je ovlaštena provesti
kontrolu zakonitosti, ispravnosti i pravodobnosti obračuna i uplate vodnih
naknada, prema propisima o Financijskoj policiji.«

Članak 45.

U članku 48. stavak 1. mijenja se i glasi:

»Novčanom kaznom u iznosu od 10.000,00 do
500.000,00 kuna kaznit će se za prekršaj pravna osoba koja ne postupi prema
odredbi ili postupi protivno odredbi:

1. članka 29.a ovoga Zakona,

2. članka 31. stavka 2. ovoga Zakona,

3. članka 32. stavka 2. ovoga Zakona,

4. članka 33. stavka 2. ovoga Zakona,

5. članka 35. stavka 2. i/ili članka 36. stavka
1. podstavka 1. ovoga Zakona,

6. članka 37. stavka 1. ili 2. ovoga Zakona,

7. članka 38.b. stavak 3. ovoga Zakona,

8. članka 38.d stavka 4. ovoga Zakona,

9. članka 38.d stavka 4. ovoga Zakona u svezi sa
člankom 38.h ovoga Zakona,

10. članka 38.g stavka 2. ovoga Zakona,

11. članka 38.g stavka 2. ovoga Zakona u svezi
sa člankom 38.h ovoga Zakona,

12. članka 41. stavka 1. ovoga Zakona,

13. članka 41. stavka 2. ovoga Zakona,

14. članka 45. stavka 3. ovoga Zakona.«

Iza stavka 2. dodaju se stavci 3. i 4. koji
glase:

»Za prekršaj iz stavka 1. ovoga članka koji
počini tijelo Repub­like Hrvatske, jedinice područne
(regionalne) samouprave ili jedinice lokalne samouprave kaznit će se odgovorna
osoba toga tijela, kaznom iz stavka 2. ovoga članka.

Za prekršaj iz stavka 1. ovoga članka koji
počini fizička osoba kaznit će se novčanom kaznom u iznosu od 1.000,00 do
10.000,00 kuna.«

PRIJELAZNE I ZAVRŠNE
ODREDBE

Članak 46.

Sve kreditne obveze jedinica lokalne samouprave,
te komunalnih trgovačkih društava i komunalnih ustanova, kojih su jedinice
lokalne samouprave pretežiti udjeličari ili dioničari
odnosno osnivači prema Hrvatskim vodama, uspostavljene na temelju članka 2.
točka 4. Zakona o financiranju vodnoga gospodarstva (»Narodne novine«, br. 107/95., 19/96. i 88/98.), smatraju se na dan stupanja
na snagu ovoga Zakona otpuštenim u neispunjenom dijelu.

Članak 47.

Postojeći udjeli i dionice Hrvatskih voda
stečeni u komunalnim trgovačkim društvima, na temelju članka 2. točke 4. Zakona
o financiranju vodnoga gospodarstva (»Narodne novine«, br.
107/95., 19/96. i 88/98.) prenose se na ostale jedinice lokalne samouprave
imatelje udjela odnosno dionica u pojedinom komunalnom trgovač­kom
društvu (u daljnjem tekstu: stjecatelji), na svakog od njih, u omjeru u kojem u
tom društvu, ne računajući poslovne udjele/dionice Hrvatskih voda, imaju
poslovne udjele/dionice. Troškove prijenosa snose stjecatelji. Hrvatske vode će
stjecateljima izdati izjavu o prijenosu poslovnoga udjela/dionica na
stjecatelja koja ima jednak učinak kao ugovor o prijenosu poslovnih
udjela/dionica. Na temelju te izjave upisat će se prijenos udjela/dionica u
registrima udjela, odnosno registrima dionica, odnosno za dionice u
nematerijaliziranom obliku izvršit će se prijenos dionica na račun stjecatelja
dionica otvoren kod Središnje depozitarne agencije.

Članak 48.

Postojeći suvlasnički udio Hrvatskih voda stečen
nad objektima komunalne infrastrukture na temelju članka 2. točke 4. Zakona o
financiranju vodnoga gospodarstva (»Narodne novine«, br.
107/95., 19/96. i 88/98.) prenose se na jedinicu lokalne samouprave, koja je s
Hrvatskim vodama suvlasnik na toj infrastrukturi. Troškove prijenosa snose
stjecatelji. Hrvatske vode će stjecateljima izdati izjavu o prijenosu
suvlasničkoga dijela na stjecatelja koja ima jednak učinak kao ugovor o
darovanju.

Članak 49.

U razdoblju od tri godine od dana stupanja na
snagu ovoga Zakona Vlada Republike Hrvatske propisivat će visinu naknade za
melioracijsku odvodnju, Hrvatske vode će izvršavati prava i obveze županija iz
članka 38.c, 38.d, 38.e, 38.f i 38.g ovoga Zakona, a nak­nada
će biti prihod Hrvatskih voda u tom razdoblju i koristit će se na slivnom
području na kojem je ostvarena.

Danom stupanja na snagu propisa iz stavka 1.
ovoga članka prestaju važiti odluke županijskih skupština o stopama i visini
slivne vodne naknade donesene na temelju članka 22. stavka 1. Zakona o
financiranju vodnoga gospodarstva (»Narodne novine«, br.
107/95., 19/96. i 88/98.).

Članak 50.

U roku od 60 dana od dana stupanja na snagu
ovoga Zakona, Vlada Republike Hrvatske donijet će:

1. uredbu iz članka 6. ovoga Zakona,

2. uredbu iz članka 16. ovoga Zakona, i

3. odluku iz članka 19. ovoga Zakona u svezi sa
člankom 49. ovoga Zakona.

U roku od 12 mjeseci od dana stupanja na snagu
ovoga Zakona Vlada Republike Hrvatske donijet će odluku iz članka 14. stavak 4.
ovoga Zakona.

Članak 51.

U roku od 12 mjeseci od dana stupanja na snagu
ovoga Zakona ministar nadležan za vodno gospodarstvo donijet će:

1. propis iz članka 38.g stavka 3. ovoga Zakona,
i

2. propis iz članka 40. ovoga Zakona koji se
odnosi na naknadu za zaštitu voda.

Članak 52.

Do stupanja na snagu propisa iz članka 38.g
stavka 3. ovoga Zakona, tijelo ili osoba iz članka 38.g stavka 2. ovoga Zakona,
koja na temelju posebnih propisa isplaćuje poticaje, iste će isplatiti
primatelju samo ako on potvrdom Hrvatskih voda dokaže da je pod­mirio svoj dug
po osnovi slivne vodne naknade do 31. prosinca 2005., odnosno naknade za
melioracijsku odvodnju od 1. siječnja 2006. do 1. siječnja 2009.

Odredba članka 45. ovoga Zakona primjenjuje se
na odgovornu osobu tijela ili osobe iz stavka 1. ovoga članka koja ne postupi
po odredbi ili postupi protivno odredbi iz stavka 1. ovoga članka.

Članak 53.

Danom stupanja na snagu uredbe iz članka 16.
ovoga Zakona, svi ugovori sklopljeni na temelju članka 37. stavka 2. Zakona o
financiranju vodnoga gospodarstva (»Narodne novine«, br.
107/95., 19/96. i 88/98.) smatraju se raskinutim. Ova odredba ne utječe na
pravne učinke raskida.

Članak 54.

Danom stupanja na snagu ovoga Zakona, svi
ugovori sklopljeni na temelju članka 31. stavka 4. Zakona o financiranju
vodnoga gospodarstva (»Narodne novine«, br. 107/95.,
19/96. i 88/98.), te ugovori sklopljeni na temelju članka 33. stavka 4. Zakona
o financiranju vodnoga gospodarstva (»Narodne novine«, br.
107/95., 19/96. i 88/98.) smatraju se raskinutim. Ova odredba ne utječe na
pravne učinke raskida.

Članak 55.

Svi upravni i ovršni postupci radi naplate
naknade za korištenje voda, naknade za zaštitu voda, naknade za šljunak i
pijesak i slivne vodne naknade, pokrenuti po odredbama Zakona o financiranju
vod­noga gospodarstva (»Narodne novine«, br. 107/95.,
19/96. i 88/98.), dovršit će se po odredbama toga zakona.

Članak 56.

Odredbe članka 29.a. ovoga Zakona primijenit će
se na stranke koje podnesu zahtjev za izdavanje građevne dozvole odnosno za
potvrdu glavnoga projekta, nakon stupanja na snagu uredbe iz članka 50. stavka
1. točke 1. ovoga Zakona.

Članak 57.

U Zakonu o financiranju vodnoga gospodarstva
(»Narodne novine«, br. 107/95., 19/96. i 88/98.)
riječi: »Državna uprava za vode« i »ravnatelj Državne uprave za vode« u
određenom rodu, broju i pa­dežu zamjenjuju se
riječima: »Ministarstvo nadležno za vodno gospodarstvo« i »ministar nadležan za
vodno gospodarstvo«, a uz riječi: »Hrvatske vode« brišu se navodnici.

Članak 58.

Ovaj Zakon stupa na snagu osmoga dana od dana
objave u »Narodnim novinama«.

Klasa: 325-01/05-01/02

Zagreb, 9. prosinca 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Zakon, NN 150/2005-2902